### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 31. august 2022 har vedtaget Magistratens foranstående indstilling af 15. august 2022.

Magistratsafdelingen for Teknik og Miljø udarbejder notat.

###

Byrådet orienteres om fremtidig brug af biomasse i varmeforsyningen hos Kredsløb A/S samt [adresse] bioressourceregnskab.

### Resume

Byrådet har jf. de vedtagne bindende klimamål godkendt ”Energistrategi Aarhus” 7. oktober 2020. Her bestilte byrådet en redegørelse for, hvordan brugen af biomasse i varmeforsyningen kan reduceres mest muligt.

Byrådet forelægges i bilag 1 redegørelse fra Kredsløb A/S om, hvordan biomasse i stigende grad kan erstattes af øvrige vedvarende energikilder, samt hvordan den anvendte biomasse kan bidrage til at fortrænge fossil CO2 og være med til at fjerne CO2 fra atmosfæren.

Mht. byrådets ønske om at begrænse mængden af biomasse gør Teknik og Miljø opmærksom på, at den bestilte redegørelse fra Kredsløb A/S omhandler restbiomasse til energiproduktion, hvilket udgør en specifik og begrænset andel biomasse ift. den samlede mængde der anvendes i samfundet (fx i fødevarer, byggeri mm).

Byrådet forelægges også bioressourceregnskab for [adresse] for 2021 i bilag 2. Dette følger af beslutningsforslag fra 24. marts 2021 fra SF vedrørende udledning fra biomasse.

### Beslutningspunkter

Det indstilles:

At 1) orienteringen fra Kredsløb A/S (bilag 1) om fremtidig brug af restbiomasse tages til efterretning.

At 2) byrådet tager orienteringen om bioressourceregnskabet for [adresse] for 2021 (bilag 2) til efterretning, samt at regnskabet afrapporteres selvstændigt i forbindelse med den årlige klimaregnskabs-aflæggelse og offentliggøres i [adresse] i Tal.

At 3) det tages til efterretning, at et eventuelt politisk ønske om udfasning af biomasse vil kunne tages op i kommende opdatering af ejerstrategien for Kredsløb A/S..

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 15-08-2022

Timmy Paulsen:

Fremsendes til [adresse] med bemærkning, at Magistraten i mødet den 15. august 2022 anbefaler, at byrådet tiltræder Magistratsafdelingen for Teknik og Miljøs indstilling af 4. juli 2022.

Bertil Koch tog forbehold.

Irma Østergaard var forhindret i at deltage i sagens behandling.